open-index/open-wikipedia-markdown huggingface dataset:
Frithiof Flodin

**Frithiof Flodin** (født 10. mars 1828 i Vasa, død 7. desember 1921 i Helsingfors) var en finsk embedsmann.

Han tilhørte en finlandssvensk embedsmannsslekt som sønn av rentemester Johan Ulrik Flodin og Gustava Sofia Thitz. Han var gift med Fanny Virginia Basilier, datter av Carl Fredrik Basilier og Gustafva Mathilda Garvoli. Hennes søster var sangerinnen Ida Basilier-Magelssen. Ekteparet Flodin fikk seks barn sammen. Datteren Ida Flodin var sangerinne og gift med den norske generalmajoren Ivar Aavatsmark. Frithiof Flodin ble også far til bokholder Carl Alexander Flodin og farfar til arkitekt Otto Flodin.

Han hadde juridisk embedseksamen fra Helsingfors universitet fra 1852. Etter en tid som dommerfullmektig i Åbo gikk han inn i sentraladministrasjonen i Storfyrstedømmet Finland, der han arbeidet ved rentekammeret. Mellom 1860 og 1873 var han bokholder for den statlige forvaltningen i Uleåborgs län, før han ble bokholder ved Det keiserlige senatet for Finland.

Han bar ærestittelen som «virkelig statsråd» i Storfyrstedømmet Finland fra 1897.

## Referanser
Strømmen videregående skole

**Strømmen videregående skole** (etablert 1961) er en yrkesfaglig videregående skole som ligger i Strømmen. Skolen har 150 ansatte og litt over 1200 elever.  Ved skoleåret 2023/24 tilbys utdanning i blant annet automatisering, elektrofag, industriteknologi, kjøretøy, bilskade og lakk, barne/ungdomsarbeider, ambulanse og helsearbeid. Rektor er Bente Jorunn Dretvik.

Skolen var studiested for Fagskolen Oslo Akershus og har fortsatt opplæring for studenter tilknyttet fagskolestudier.

## Historie
Skolen ble etablert i 1961 som *Romerike yrkesskole*. Første året hadde man jern- og metall, elektriker, snekker og kjole/draktsyere. Fra 1962 utvidet skolen med husstell, samt verkstedskole for frisører og maskinarbeidere. Etter å ha startet med instrumentmakere i 1963 og sveising i 1966 hadde skolen gått fra 91 til 247 elevplasser. Wilhelm Olsen var rektor fra 1960 til han døde i 1965.

I 1966 overtok Akershus fylke alle videregående skoler, inkludert Akershus yrkesskole og Lillestrøm lærlingeskole (etablert 1911 som Lillestrøm tekniske aftenskole). Under rektor Walther Larsen (som satt frem til sin død i 1974) ble det gjennomført en utbygging som stod ferdig i 1973 og det var 484 elevplasser. Ny fagområder var da fotograf, reklamemaler, teknisk tegner, bilmekaniker, og radio- og fjernsynsarbeider. Omkring 1980 tilkom sosial- og helsefag og barnepleier, på bekostning av husstell og kjolesyere som da ble avviklet.

Ved bygging av nye Skedsmo videregående skole omkring 1985 ble snekker og kjemi/prosess flyttet dit, hvilket gjorde det mulig å flytte hjelpepleierne fra Lurud sykeheim til skolens egne lokaler. Nye fag i 1986 var automasjon og interiør og elevtallet justert til 488 plasser. Nytt navn fra 1986 ble Strømmen videregående skole.

## Referanser
The Long Dark

***The Long Dark*** er et videospill utgitt i 2017. Spillet, med aldersgrense 12 år, er en overlevelsessimulering i førstepersonsperspektiv som utspiller seg i etterdønningene av en geomagnetisk katastrofe. Man spiller som bush-piloten Will Mackenzie, og handlingen er lagt til den iskalde villmarken i det nordlige Canada. De forskjellige regionene i spillet blir kalt Mystery Lake, Coastal Highway, Pleasant Valley, Forlorn Muskeg, Desolation Point, Timberwolf Mountain, Mountain Town, Broken Railroad, Hushed River Valley, Bleak Inlet, Ash Canyon og Blackrock Mountain. En ny DLC, Tales from the Far Territory.

Spillet har flere regioner i en åpen verden som man utforsker for å finne nødvendige ting for å overleve, som for eksempel mat, verktøy, medisiner, våpen som økser, kniver og så videre. Spillet har også en «Story mode» som ble gitt ut 1. august 2017. Dyreliv er også til stede, som hjort som kan jaktes på for å skaffe mat, og ulver og bjørner som er en konstant trussel for spilleren når man skal våge seg rundt i spillet.

Ild er en primær komponent, og er nødvendig for både varme og matlaging. Spilleren er derfor nødt til å lete etter ved og drivstoff med jevne mellomrom for å holde seg i live. Men spilleren kan også bli syk av matforgiftning, eller andre sykdommer. The Long Dark simulerer en hel dag/natt-syklus, som er en grunnleggende del av spillet. Spillet simulerer også forskjellig temperatur, og spilleren kan dø av eksponering for kulde over tid.

Spillet er produsert av Hinterland Games for Windows og Mac OS X. Det ble finansiert via Kickstarter i 2013.

## Referanser


## Eksterne lenker
*
Stanley Black & Decker

**Stanley Black & Decker, Inc.** er et amerikansk selskap som produserer verktøy. Selskapet ble stiftet i 2010 gjennom en fusjon mellom Stanley og Black & Decker.

Stanley Security er en del av selskapet.

## Referanser


## Eksterne lenker
*
William H. Calvin

**William H. Calvin** (født 30. april 1939) er en amerikansk teoretisk fysiologisk psykolog og professor ved University of Washington i Seattle. Han er en velkjent forfatter av populærvitenskapelige bøker om nevrovitenskap og evolusjonsbiologi, inkludert hybriden nevrodarvinisme mellom disse to feltene. Han sammenligner klimaendringer med menneskets evolusjon, og har senere jobbet med globale klimaendringer i boken *Global Fever* fra 2008.

## Se også
* Gittercelle
Smekke

:*For å lese om smekke i betydningen [[sviknott]], se det*

**Smekke** er et lite forkle, tøystykke, plastikkdel eller liknende som blir festet under haka og ned på brystet for å unngå søl på klærne når en spiser. Er ofte formet som en skål nederst (hvis laget av plastikk eller liknende), som fanger mat som faller ned. Smekker brukes særlig av småbarn, men også av enkelte voksne og i visse situasjoner, for eksempel som hummersmekke eller hakepapir ved tannlegebesøk.

Ordet kan også brukes om fluesmekker og annet å slå insekter med.

## Se også
* Forkle, beskyttende klesplagg i form av et tøystykke som knyttes fast for å dekke brystet og livet
* Serviett, lite tørkle eller duk av tekstil eller papir for å  tørke seg på eller beskytte seg mot søl når en spiser
* Snekkerbukse, smekke- eller selebukser (med brystklaff og seler)
* Fluesmekke, slåredskap

## Eksterne lenker
*
Thea Olsen

**Thea Olsen** (født 1987) er en norsk sportsjournalist og programleder for TV 2. Hun er kjent som sportsanker ved TV 2 og som programleder for sesong 5 av programmet ''Best av de beste'' høsten 2014, samt *Matagentene* i 2013/2014 på samme kanal.

Olsen er datter av den tidligere NRK-journalisten Knut Olsen og fotograf Guro Eriksen. Hun er utdannet journalist ved Norges Kreative Fagskole, nå Høyskolen Kristiania, i Oslo.

## Eksterne lenker
* 
*  dagbladet.no: ''Thea Olsen snakker ut om den første jula uten pappa Knut Olsen''
Honda Atlas Cars Pakistan

**Honda Atlas Cars (Pakistan) Limited** er et samarbeid mellom Honda (Japan) og Atlas Group (Pakistan). Selskapet ble stiftet 4. november 1992, og samarbeidsavtalen ble underskrevet 5. august 1993. Selskapet er oppført på børsene i Karachi, Lahore og Islamabad. 

14. juli 1994 startet forhåndssalget av Hondabiler i seks utsalg i Karachi, Lahore og Islamabad. Senere har selskapet etablert tjueen 3S-utsalg («Sales, Service and Spare Parts» - *«Salg, service og reservedeler»*), tjue 2S-utsalg («Service and Spare Parts» - *«Service og reservedeler»*) og seks 1S-utsalg («Spare Parts» - *«Reservedeler»*) i alle de store byene i Pakistan. 

## Produkter
* Honda Accord
* Honda City
* Honda Civic
* Honda CR-V
* Honda CR-Z

## Referanser


## Eksterne lenker
*
Chebera-Churchura nasjonalpark

**Chebera-Churchura nasjonalpark** (også stavet **Chorchora**) er en nasjonalpark i Etiopia. Parkens areal er 1&nbsp;215 km², og ligger i Regionen for sørvestlige etiopere. 

Parken var tidligere del av Kulo Konta kommersielle jaktområde for elefantjakt. Nedgangen i elefantbestanden i Afrika og behovet for å ha uberørte leveområder for elefanten var motivasjonen for å opprette nasjonalparken. Den fikk i 2005 offisielt status som nasjonalpark etter diskusjoner og forhandlinger med lokalbefolkningen. Nasjonalparkens område ligger på mellom 550 og 1&nbsp;700 moh, og varierer mellom høylandsskoger og kupert terreng med buskvegetasjon. Klimaet er varmt men frodig, siden det normalt faller mellom 1000&nbsp;mm og 3500&nbsp;mm nedbør årlig – mest i regntiden fra april til august. Det er mange småelver og bekker i parken som danner tre mindre innsjøer (Keriballa, Shasho og Koka). Parkens hovedkvarter ligger i landsbyen Ameya like utenfor parkens grenser.

Chebera-Churchura nasjonalpark ligger omtrent 460 kilometer sørvest for hovedstaden Addis Abeba, og kan nås med bilvei. Siden parken er ny, er det (pr. 2014) få fasiliteter for turister. 2010 var det første året parken hadde utenlandske besøkende, men antallet var bare 20.

## Dyreliv
Bekkene og vannhullene i parken gir grunnlag for et rikt dyreliv med 37 større pattedyrarter og 237 fuglearter registrert hittil (2014). Av elefanter er det minst 60 individer i forskjellige flokker som lever i parken. I tillegg er det (blant annet) afrikansk bøffel (kafferbøffel), flodhest, vannbukk, løver, servaler, leoparder og vortesvin her. I en spørreundersøkelse blant lokalbefolkningen i 2012 konkluderes det med at rovdyr i nasjonalparken utgjør et problem for bønder som driver husdyrhold.

## Referanser

## Eksterne lenker
* 
* Chebera Churchura National Park - Offisielt nettsted Besøkt 7. oktober 2014
* Omriss av Chebera-Churchura nasjonalpark i Openstreetmap Besøkt 7. oktober 2014
Stafett-NM på skøyter junior 1990

**Stafett-NM på skøyter junior 1990** ble avholdt på Kongsberg idrettspark i Kongsberg 14. januar 1990.Teknisk arrangør var Kongsberg Idrettsforening. 

Norgesmestere for damer ble Sportsklubben Ceres som stilte med Linda Olsen, Jane Iren Nielsen og Trude Nielsen på laget, og for herrer ble det Ask Skøyteklubb som stilte med Thor André Pedersen, Åsmund Svensson og Per Anders Kvam på laget.

## Damer junior

## Herrer junior

## Kilder
*Medaljevinnere i norske mesterskap på skøyter – Kvinner Junior, Stafett (se side 14) 
*Medaljevinnere i norske mesterskap på skøyter – Menn Junior, Stafett (se side 17 og 18) 
*
*
*Arrangører av Norske Mesterskap gjennom tidene – Junior-NM stafett (arrangert 1987-1992) 

## Eksterne lenker
*  Lengde: 2  15  Sitat: «HBSK vs Fana under junior-NM i Kongsberg 1990. Ingar Skillinghaug, Arild Skillinghaug, Steinar Johansen for HBSK. Vidar Lilletvedt, Remi Hereide, Ronny Yndestad for Fana»
*  Lengde: 1  16
Ahora (Costa Rica)

***Ahora*** er ei costaricansk riksdekkende dagsavis. Den eies av mediekonsernet Grupo Nación, og kom ut for første gang i 2014.

Avisas første ansvarlige redaktør er Guiselly Mora.

## Eksterne lenker
* Avisas nettsted
Rotonda de la Bandera

**Rotonda de la Bandera** (spansk for «Flaggets rundkjøring») er ei rundkjøring og et viktig referansepunkt langs Ruta Nacional 39 i kantonen Montes de Oca i Costa Rica. Den befinner seg i distriktet Mercedes, like sør for grensa til kantonen Goicoechea.

Rotonda de la Bandera har navnet sitt etter et stort costaricansk flagg som står i midten.

Sørøst for rundkjøringa ligger Ciudad Universitaria Rodrigo Facio, hovedcampusen til Universidad de Costa Rica. Ellers er rundkjøringa omgitt av en rekke restauranter i øvre prissjikte, blant annet i det såkalte «gastronomisenteret» Antares og kjøpesenteret Plaza Carolina.
Vytautas den store av Litauen

**Vytautas** (født ca. 1350, død 27. oktober 1430), kalt «den store» fra 1400-tallet, var en av de mest berømte fyrster i middelalderens Litauen. Vytautas var storfyrste (1392–1430) i Storfyrstedømmet Litauen, som hovedsakelig omfattet litauere og rutenere (det vil si belarusere og ukrainere), fyrste av Grodno (1370–1382) og fyrste av Lutsk (1387–1389) og angivelig konge av hussitterne.

## Referanser


## Eksterne lenker
* 
* «Vytauto Didžiojo įvaizdžio genezės mįslė, - "ieškokite moterų"» , av Inga Deidulė
Motor Company of Botswana

**The Motor Company of Botswana (Pty.) Ltd.** var et samarbeid mellom Hyundai Motor Company og deres lokale forhandlerselkap Hyundai Motor Distributors. Selskapet ble dannet i 1992 med hovedkvarter i Gaborone, Botswana. I februar 1993 begynte de å sette sammen CKD-kit.

## Modeller

Image:1994-1997 Hyundai Excel (X3) LX sedan (2010-07-13) 01.jpg|Hyundai Accent1993-2001
Image:Hyundai Sonata II front 20071102.jpg|Hyudnai Sonata1993-1998
Image:Hyundai Elantra Sedan.jpg|Hyundai Elantra1996-1999
Image:96-97 Hyundai Elantra wagon.jpg|Hyundai Elantra Station Wagon1996-1999
Image:Hyundai Sonata older.jpg|Hyundai Sonata Viv1998-2001
Image:98-00 Hyundai Elantra Sedan.jpg|Hyundai Elantra1999-2001
Image:Hyundai-Elantra-wagon.jpg|Hyundai Elantra Station Wagon1999-2001


## Eksterne lenker
* SOUTH AFRICA: Job losses follow Hyundai liquidation
Isamu Akasaki

**Isamu Akasaki** ( *Akasaki Isamu*, født 30. januar 1929 i Kagoshima-prefekturet, død 1. april 2021) var en japansk ingeniør, forsker og nobelprisvinner, kjent for oppdagelsen av lyssterke blå galliumnitridbaserte lysdioder i 1989 og videreutvikling av teknologien. Akasaki ble i 2014 tildelt Nobelprisen i fysikk sammen med Hiroshi Amano og Shuji Nakamura «for oppfinnelsen av effektive blå lysdioder som har muliggjort lyssterke og energisparende hvite lysskilder». Han mottok Kyotoprisen for avansert teknologi i 2009 og IEEEs Edison-medaljen.

Akasaki var professor ved Meijo-universitetet i Nagoya og ved Universitetet i Nagoya.

## Referanser


## Eksterne lenker
* Biografi på Nagoyas universitets nettside
Mælkrakk

En **mælkrakk** er et fiskeredskap som ble brukt under lagesildfisket der det var strie strømmer.

## Referanser
Nutbush

**Nutbush** er en liten by i Haywood County som ligger i den vestlige delen av staten Tennessee. Nutbush er mest kjent for å være føde- og hjemstedet til Tina Turner, som hun beskiver i sangen *[[Nutbush City Limits (singel)|Nutbush City Limits]]* fra 1973. I 2002 ble et segment av *Tennessee State Route 19* nær Nutbush døpt *Tina Turner Highway*.

## Referanser


## Eksterne lenker

* «Luisa in Nutbush, Tennessee – Hometown of Tina Turner (Part 4)» (engelsk)
Rogier Blokland

**Rogier Philip Charles Eduard Blokland** (født 16. februar 1971 i Dordrecht) er en nederlandsk lingvist og professor i finsk-ugriske språk ved Uppsala universitet i Sverige.

## Livet og forskning
Blokland studerte ved Universitetet i Groningen, hvor han avla sin mastereksamen i 1997 og fikk sin doktorgrad ved Cornelius Hasselblatt i 2005. Etter studiene jobbet han som lektor, gjesteforeleser og som vitenskapelig assistent ved forskjellige universiteter, blant annet ved Tallinn, Tartu, Ernst-Moritz-Arndt-Universität Greifswald samt ved Humboldt-universitetet i Berlin.

I perioden 2005–2006 vikarierte han professoratet i Finno-Ugristik (Cornelius Hasselblatt) i Groningen og i 2009–2010 professoratet Finnougristik/Uralistik (tidligere Eugen Helimski) ved Universität Hamburg. I 2011 tiltrådte han stillingen som vitenskapelig assistent ved professoratet i Finnougristik (Elena Skribnik) ved Ludwig-Maximilians-Universität i München.

I 2014 ble Rogier Blokland, som oppfølger av Lars-Gunnar Larsson, tilkalt til professoratet i Finnougristik ved Instituttet for «Moderne Språk» på Uppsala universitet.

## Forskning
Forskningsfokuset til Blokland er de østersjøfinske, permiske og samiske språk, hvor han er særlig opptatt av språkdokumentasjon og språkkontakt, særlig når det gjelder de små, utrydningstruede språkene.

## Skrifter <small>(utvalg)</small>
;Monografier
* 2009 *The Russian loanwords in literary Estonian.* Wiesbaden

;Publikasjoner
* 2007 *Language and Identity in the Finno-Ugric World.* Maastricht (i samarbeid med Cornelius Hasselblatt)
* 2002 *Finno-Ugrians and Indo-Europeans: Linguistic and Literary Contacts.* Maastricht (i samarbeid med Cornelius Hasselblatt)

;Artikler
* 2012 Borrowed pronouns: evidence from Uralic. *Finnisch-ugrische Mitteilungen* 35: 1–35.
* 2011 Komi-Saami-Russian contacts on the Kola Peninsula. *Language Contact in Times of Globalization,* redigert av Cornelius Hasselblatt, Peter Houtzagers & Remco van Pareren. Amsterdam & New York. 5–26 (i samarbeid med Michael Rießler)
* 2010 Vene mõju eesti keeles. *Keele rajad. Pühendusteos professor Helle Metslangi 60. sünnipäevaks,* redigert av Ilona Tragel. Tartu. 35–54 (i samarbeid med Petar Kehayov)
* 2003 The endangered Uralic languages. *Language Death and Language Maintenance. Theoretical, practical and descriptive approaches,* redigert av Mark Janse & Sijmen Tol. Amsterdam. 107–141 (i samarbeid med Cornelius Hasselblatt)
* 2002 Phonotactics and Estonian etymology. *Finno-Ugrians and Indo-Europeans. Linguistic and Literary Contacts,* redigert av Rogier Blokland & Cornelius Hasselblatt. Maastricht. 46–50.
* 2000 Allative, genitive and partitive. On the dative in Old Finnish. *Congressus Nonus Internationalis Fenno-Ugristarum* IV. Tartu. 421–431 (i samarbeid med Nobufumi Inaba)

## Referanser


## Eksterne lenker
* 
* Rogier Blokland på nettstedet av LMU München (på tysk)
* Rogier Blokland på nettstedet av Uppsala universitet
Gjettum stasjon

**Gjettum** stasjon i Bærum er en stasjon på Kolsåsbanen. Den ble åpnet 12. oktober 2014 som erstatning for Gamle Gjettum stasjon og Valler stasjon som ble nedlagt da Kolsåsbanen ble stengt for oppgradering.

## Referanser


## Eksterne lenker
Gambella nasjonalpark

**Gambella nasjonalpark** er en nasjonalpark som ligger i Etiopia. Parkens areal er 5&nbsp;061 km², noe som gjør den til Etiopias største nasjonalpark (pr. 2014). Den ligger i sin helehet i regionen Gambela omtrent 850 kilometer vest for hovedstaden Addis Abeba. Landskapet er forholdsvis flatt med elvesletter og skogsområder. Høyden over havet er mellom 400 og 768 meter, og klimaet er varmt og fuktig. Årlig nedbør er normalt omkring 1400 mm, og regntiden er fra mai til oktober. Maksimum og minimum årlig middeltemperatur er henholdsvis 34,8 og 20,4 grader celcius. Parken grenser til elvene Baro i nord og Gilo i sør.

Parkens infrastruktur er ikke særlig godt utbygd, og det enorme området er vanskelig å bevokte. Ulovlig jakt er utbredt, og konflikten i nabolandet Sør-Sudan har gjort at en god del illegale våpen har havnet i Gambela-regionen. I 2010 var det 121 utenlandske besøkende i parken.

## Dyreliv
Gambella nasjonalpark er leveområde for et rikt dyreliv. 41 forskjellige arter av større pattedyr er registrert her. De vanligste er afrikansk bøffel (kafferbøffel), sjiraff, vannbukk, ulike antilope-arter som trekker til og fra områder i nabolandet Sør-Sudan, sebra, vortesvin, flodhest og elefant. I elvene lever nilkrokodiller samt mange fiskearter (i elven Baro er det fanget nilabbor på opptil 100 kg). Av fugler er det antatt at minst 300 arter har tilholdssted i nasjonalparken. Av truede fuglearter som i en årrekke er observert i parken er treskonebb og mesopotamiasanger.

## Fotnoter



## Referanser


## Kilder
* Ethiopian Wildlife Conservation Agency: Gambella National Park Besøkt 8. oktober 2014
I Am Sam

***I am Sam*** er en amerikansk dramafilm fra 2001 regissert av Jessie Nelson. Sean Penn har hovedrollen som en far med en funksjonshemming. Dakota Fanning spiller hans nysgjerrige syv år gamle datter, og Michelle Pfeiffer har rollen som hans advokat. For sin rolle som Sam, ble Sean Penn nominert til Academy Award for beste skuespiller under 74th Academy Awards i 2002.

## Sammendrag
Sam Dawson (Sean Penn), en mann med en utviklingsmessig funksjonshemming. Han er alene-far til Lucy (Dakota Fanning) etter at de ble forlatt av Lucys mor, som skal ha vært en hjemløs kvinne som "bare trengte et sted å sove". Til tross for sine begrensninger er Sam godt tilpasset i samfunnet og har flere støttende venner med utviklingshemminger, samt en snill nabo, Annie (Dianne Wiest) som tar seg av Lucy når Sam ikke klarer det. Selv om Sam sørger for et kjærlig og omsorgsfullt miljø for den veslevoksne Lucy, så vil hun snart overgå hans mentale evner etterhvert som hun blir eldre. Andre barn erter henne for å ha en "sinke" som far, og hun er for flau til å akseptere at hun er mer intellektuelt avansert enn faren sin. På en overraskelsesfest Sam arrangerer for Lucy, blir han mobbet av et barn og hans far, og Lucy blir vitne til at Sam blir dyttet rundt av faren. Faren påstår at Sam skal ha "overfalt" barnet, og Lucy blir tatt fra ham. Barnevernet mener at Lucy "viser tegn" til at Sam er en byrde for henne. En sosialarbeider kommer på Lucys bursdag og tar henne med seg. Sam får to overvåkede besøk hver uke.

Etter råd fra sine venner kontakter Sam en advokat, Rita Harrison (Michelle Pfeiffer), hvis bryske atferd, stappfulle timeplan og vanskelige personlige liv har gitt henne et rykte som kald og ufølsom. I et forsøk på å bevise for alle andre at hun ikke er hjerteløs, går Rita raskt med på å ta på saken til Sam pro bono. Ettersom de jobber tett sammen for å sikre Sams rettigheter som forelder, hjelper Sam uforvarende Rita med hennes familie-problemer, blant annet oppmuntrer han henne til å forlate sin utro ektemann og komme nærmere sønnen sin. Rita og Sam har et følelsesmessig øyeblikk sammen når begge to avslører at de aldri føler seg bra nok. Under rettssaken får Sam et sammenbrudd, og han er overbevist om at han ikke er i stand til å være en god far for Lucy. Etter rettssaken blir Lucy plassert i et midlertidig fosterhjem hos en kvinne som heter Randy Carpenter (Laura Dern). Lucy prøver stikke av flere ganger midt på natten for å komme hjem til faren sin, hvorpå han returnerer henne umiddelbart til fosterhjemmet. Til slutt bestemmer fosterfamilien som planla å adoptere Lucy, å returnere henne til Sam. Det etableres en ordning hvor Randy skal hjelpe Sam å passe på datteren. Den siste scenen er en fotballkamp hvor Sam er dommer, og Lucy deltar som spiller. Til stede er også fosterfamilien, Sams venner og en nylig singel Rita sammen med datteren sin.

## Rolleliste
* Sean Penn som Sam Dawson
* Michelle Pfeiffer som Rita Harrison Williams.
* Dakota Fanning som Lucy Diamond Dawson.
* Dianne Wiest as Annie Cassell
* Laura Dern as Randy Carpenter

## Eksterne lenker
* 
*
Nordisk mytologi (serie)

**Nordisk mytologi** (svensk: *Gudar, trollkarlar och vidunder*, finsk: *Taruja Pohjolan Jumalista*) er en animert finsk tv-serie fra 1992 basert på bøkene til Maj Samzelius. Serien var et samarbeidsprosjekt mellom YLE1/NRK/SVT1/DR og RUV, og ble laget av det finske animasjonsselskapet Ateljé Seppo Putkinen & Kni. Serien består av 24 animerte episoder. 

Serien viste Nordens urgamle gudemyter og historier om alt fra Odin til Ragnarok og skildret de mest kjente mytene og den dramatiske kampen mellom guder og troll. Spilletiden per episode er på 10 minutter. De første 7 episodene handler om finsk mytologi, mens resten tar for seg den norrøne.

Serien ble en snakkis blant norske barn som kalte serien for «gudene». Den startet med fortellingen om en iskjempe som lå over hele Norden og når han smeltet ble de nordiske landene formet. 
Første sending var i Barne-TV 11. januar 1996. Siste episode var om Ragnarok hvor jotnene klarte å ødelegge verden; den ble sendt 27. juni 1996 i Barne-TV.

## Referanser


## Eksterne lenker
*Gudar, trollkarlar och vidunder hos SVT Öppet arkiv
Charles Michel

**Charles Michel** (født 1975) er en belgisk politiker (Mouvement Réformateur) som fra 11. oktober 2014 til 27. oktober 2019 var statsminister i Belgia. Han var president for Det europeiske råd fra 2019 til 2024.

Michel ledet en regjering som bygget på en koalisjon av sitt eget parti Mouvement Réformateur og de tre flamske partiene Nieuw-Vlaamse Alliantie, Christen Democratisch en Vlaams og Vlaamse Liberalen en Democraten. Michel var ved tiltredelsen Belgias yngste statsminister gjennom tidene.

## Liv og virke
Charles Michel er sønn av den tidligere belgiske utenriksminister og europakommissær Louis Michel (MR). Han studerte jus ved Université Libre de Bruxelles (ULB) og ved Universitetet i Amsterdam (UvA). Han fikk advokatbevilling i Brussel i 1998.

Han ble valgt inn i parlamentet i 1999. I desember 2007 ble han minister for utviklingssamarbeid, noe han var frem til februar 2011, da han trakk seg for å bli leder av det fransktalende, liberale partiet Mouvement Réformateur.

Han ble 27. oktober 2019 etterfulgt som statsminister av Sophie Wilmès.

## Referanser


## Eksterne lenker
*
Sture Kvarv

**Sture Kvarv** (født 1957) dr. ing. og cand. philol. er professor i kulturpolitikk og –analyse ved Høgskolen i Telemark. Kvarv arbeider tverrfaglig mellom samfunnsvitenskap og humaniora. Modernitet er et overordnet tema for de problemstillingene han har arbeidet med gjennom mange år.

Foruten kulturpolitikk og –analyse, er Kvarvs hovedinteresser samfunnsplanlegging, idrettspolitisk historie, vitenskapsteori og samfunnsvitenskapelig metode. Noen av hans publikasjoner er *The Labour Movement's Perception of Sports and the Winter Olympics in Oslo in 1952*, *Kulturpolitikk – hva og hvorfor?*, i Geir Grothen og Connie Reksten (red.): *Kulturfagene - En innføring, Vitenskapsteori – tradisjoner, posisjoner og diskusjoner*, samt *[[Lars Roar Langslet]] og norsk kultur- og mediepolitikk på 1980-tallet*.

## Referanser


## Eksterne lenker
Eric Betzig

**Eric Betzig** (født 13. januar 1960) er fysiker ved Janelia Farm Research Campus i Ashburn, Virginia. Han ble tildelt nobelprisen i kjemi i 2014 «för utveckling av superupplöst fluorescensmikroskopi» sammen med Stefan Hell og William E. Moerner.

## Referanser

## Eksterne lenker
* 
*
Corina Crețu

**Corina Crețu** (født 24. juni 1967 i București) er en rumensk politiker og medlem av Europaparlamentet for Det sosialdemokratiske partiet. Hun har sittet i Europaparlamentet siden Romania ble medlem av EU i 2007. Crețu var fra 2014 til 2019 Romanias EU-kommissær i Juncker-kommisjonen, med ansvar for regionalpolitikk.

## Referanser


## Eksterne lenker
* 
*
Stefan Hell

**Stefan Walter Hell** (født 23. desember 1962 i Sântana i Romania) er en tysk fysiker ved Max-Planck-Institut für biophysikalische Chemie i Göttingen, Tyskland. Han ble tildelt nobelprisen i kjemi i 2014 for «för utveckling av superupplöst fluorescensmikroskopi» sammen med Eric Betzig og William E. Moerner.

## Referanser


## Eksterne lenker
* 
*
Il Lombardia 2014

**Il Lombardia 2014** var den 108. utgaven av det italienske sykkelrittet Il Lombardia, og ble arrangert 5. oktober 2014. Rittet var på 260 km og gikk fra Como til Bergamo. 

## Lag
I tillegg til de 18 WorldTourlagene fikk 7 UCI ProContinental-lag delta:

## Resultater

## Eksterne lenker
* 
* Giro di Lombardia, La Gazzetta
R. Kjeldsberg

**R. Kjeldsberg** er et konsern som driver med kaffebrenning og eiendom i Trondheim. Konsernets morselskap er R. Kjeldsberg AS, stiftet i 1994 og registrert i Enhetsregisteret siden 1995.

## Historie
R. Kjeldsberg fører sin virksomhetshistorie tilbake til 1856, da Rasmus Flor Kjeldsberg åpnet en kolonialbutikk i Trondheim sentrum. Selskapet ble senere overtatt av hans sønn, Francis Kjeldsberg, og har siden gått i arv til nye generasjoner av Kjeldsberg-familien. Berit Kjeldsberg, som var konsernsjef frem til høsten 2011, tilhører femte generasjon direkte etterkommere etter Rasmus Flor Kjeldsberg. Siden 2011 ledes selskapet av Ole Petter Bjørseth.

Fra å være en enkelt kolonialbutikk utviklet R. Kjeldsberg seg til å bli en av landets største kolonialgrossister, og alltid med kaffebrenning som en viktig del av virksomheten. Selskapet importerte råvarer med omhu og fikk brent kaffe ved ulike kaffebrennerier i Trondheim. I 1960 ble de medeier i Kaffebrenneriet Probat, som i 1997 ble til Kjeldsberg Kaffebrenneri. Samme år ble grossistvirksomheten solgt til REMA 1000. Kaffe fra Kjeldsbergs brenneri på Nyhavna i Trondheim selges i dag i butikkene til REMA 1000 og Bunnpris.

Da grossistvirksomheten ble avviklet i 1997 satt R. Kjeldsberg med et stort antall eiendommer, og det var naturlig å utvikle driften innenfor nettopp eiendomsutvikling og eiendomsforvaltning. Kjeldsberg Eiendomsforvaltning AS (KEF) ble etablert som eget selskap i 1999. De forvalter i dag ca 400 000 m2 næringsareal og 1500 leiligheter i Trondheim og omegn. R.Kjeldsberg var en sentralt aktør i utviklingen av bydelen Nedre Elvehavn fra 1998, og er nå tungt involvert i utviklingen av Sluppen som en av Trondheims nye bydeler.

## Referanser


## Eksterne lenker
*
Vår Herres klinkekule

**«Vår Herres klinkekule»** er en sang med tekst av Erik Bye og melodi av Finn Ludt. Sangen er spor nr. 9 på Erik Byes utgivelse *[[Gammel er min fjord]]* (1974), og er en av Erik Byes mest kjente utgivelser. Første registrerte framføring var i radioprogrammet Søndagsposten 14. oktober 1973. Sangen er blitt utgitt i flere samlealbum etter originalutgivelsen, deriblant på Erik Byes konsertalbum som åpningssporet på *[[Vandring på Vår Herres klinkekule]]* (1986) og på dobbelt-albumet *Høvdingen – de aller beste 1958–2004* på cd nr. 2 som spor nr. 9 som kom ut i slutten av 2005.

Sangens tekst handler blant annet om «Jeg så ham [Vårherre] klinke kule med vår klode i muntre sprett mot universets vegg».

## Andre utgivelser enn originalen
«Vårherres klinkekule» (sunget av Anne Grete Preus) er åpningsporet på albumet *En hildringstime* (2005), som er et livealbum fra minnekonserten der diverse artister hedrer Erik Bye ett år etter hans død.

Wenche Myhre ga den ut på konsertalbumet *[[Wenche Myhre in Concert]]* innspilt i 2007, utgitt i 2008. (På Myhres album ble tittelen skrevet i to ord, som «Vårherres klinkekule».)

## Referanser
Steppemåke

**Steppemåke** (*Ichthyaetus ichthyaetus*) er en monotypisk art i måkefamilien (Laridae), der den inngår i slekten *[[Ichthyaetus]]*. Arten er observert i Norge, første gang da en årsunge ble ringmerket på Aker Brygge i Oslo mandag 18. august i 2014. Dagen etter ble en annen umerket fugl observert ved Vaterland. I ettertid er arten observert her nesten årlig, selv om den er sjelden.

## Biologi

Steppemåka betydelig større enn hettemåka og måler 60–72 cm og veier 900–2 000 g, med et vingespenn på 155–170 cm. I hekkedrakt har fuglene ei karakteristisk svart hodehette og små hvite øyeflekker over og under øynene. Vingene er dessuten spissere enn hos andre store måkefugler. Ellers er fjærdrakten for det meste hvit med perlegrå overside.

Fuglen er trekkfugl og hekker på noen få svært små, spredte lokaliteter fra Svartehavet (Krim, Donaudeltaet) og østover til Balkhasjsjøen og flekkvis videre til det nordvestre Mongolia; også Tibet, samt i Nord-Kina (Gansu, Qinghai, Indre Mongolia). Fuglene overvintrer ved kysten av det østlige Middelhavet, Rødehavet, langs det sørlige Kaspihavet og nordover langs Indiahavet øst til Myanmar, sjelden også Thailand; også i det nordindiske lavlandet (Nord-India) og i det sør-sentrale Etiopia.

Habitatet finnes langs kysten og store elver. Den tiltrekkes av menneskeskapte matkilder som havner, fiskedammer og søppelfyllinger. Hekker i kolonier på golde øyer i ferske og saltholdige innsjøer og innlandshav i generelt tørre områder. Fuglene returnerer til koloniene tidlig i mars og legger fra tidlig i april.

## Referanser




## Eksterne lenker
*
Grefsenveien (Oslo)

**Grefsenveien** (5–141, 6–134; ikke alle numre er i bruk) er en vei i bydelene Sagene og Nordre Aker i Oslo.

Veien begynner ved Sandakerkrysset som en fortsettelse av gateløpet til Sandakerveien, som svinger til venstre i samme kryss. Ved Storo dreier veien noe østover og krysser Ring 3 i Storokrysset. Ved Disen dreier den mer nordlig igjen og går oppover mot Grefsenplatået, idet den svinger først mot vest og så mot nord igjen. Veien ender på Kjelsås, der fortsettelsen av gateløpet kalles Midtoddveien.

Det går trikkespor langs hele gateløpet, dels i hevet trasé midt i veien med biltrafikk henvist til sidene. Trikken snur i Kjelsås-enden i en sløyfe i Midtoddveien, mens linjen i motsatt ende fortsetter til vestlige deler av Oslo. Det går også bussruter i hele veiens lengde, og det finnes flere drosjeholdeplasser.

Veien var opprinnelig gårdsvei til Grefsen gård, og navnet ble vedtatt i 1874.

Bebyggelsen langs veien varierer og skifter karakter fra bygårder med enkelte næringsbygg i nedre del til større innslag av villaer (ofte i tre) i øvre. Nr. 14–20 tilhører Sandaker byggeselskap. Gården Store O (revet 1995 og erstattet med boligblokk) lå i nr. 48, og i nr. 89 er en villa som ble tegnet av Magnus Poulsson og oppført i 1935 for Ole Andreas Lilloe-Olsen.

På grunn av at trikken påfører veien store påkjenninger som materialiserer seg i sprekker og fordypninger må delen fra Storokrysset og opp rehabiliteres ca hvert 12 år. Tidligere rehabiliteringer har vært utført i 1972, 1985, 1995 og 2009, neste planlegges i 2019, ved disse arbeidene stenges hele veien, graves opp og legges på nytt. Alle bilister må da finne andre veier å kjøre for en periode på ca et halvt år.

## Litteratur
* 

## Eksterne lenker
* 
* Lokalhistoriewiki (dokumenterer en god del av bebyggelsen)
GTI Friidrettsklubb

**GTI Friidrettsklubb**, ofte forkortet **GTI Stavanger**, (stiftet 15. desember 1990 som *Glad Trim Internasjonal Idrettslag*) er en friidrettsklubb fra Stavanger.

Klubben var arrangør av NM i maraton 2007, NM i halvmaraton 2010 og NM i halvmaraton 2018, og klubbens utøvere har de siste årene tatt flere NM-medaljer innen langdistanseløp, maraton og terrengløp.

## Kjente utøvere
* Anne Jorun Hodne, maratonløper
* Ørjan Grønnevig, langdistanse- og maratonløper
*Tom Erik Halvorsen, langdistanse, ultratrail
*Simen Holvik, langdistanse, 24 timersløp

## Eksterne lenker
*
Giro d’Italia 2015

**Giro d'Italia 2015** var den 98. utgaven av Giro d'Italia. Det ble arrangert i perioden 9.–31. mai 2015.

Rittet startet med en lagtempo inn til Sanremo.

Alberto Contador vant rittet sammenlagt, og han vant dermed sin 2. seier sammenalgt i Giro d'Italia og sin 7. Grand Tour. Contador vant foran Fabio Aru, som også vant ungdomstrøya, og Mikel Landa, som begge kjørte for Pro Team Astana som vant lagkonkurransen. Giovanni Visconti vant klatretrøya. Fire ryttere, Philippe Gilbert, Sacha Modolo, Aru og Landa, vant mer enn en etappeseier. 198 ryttere startet rittet, og 163 av dem fullførte. Adam Hansen fullførte sin 11. Grand Tour på rad. 

## Deltakere

198 ryttere fra 22 lag og 36 nasjoner sto på startlisten. Ingen nordmenn var blant disse. Rittet eldstemann var Alessandro Petacchi, mens yngstemann var Rick Zabel, sønn av Petacchis tidligere lagkamerat Erik Zabel. Fire tidligere vinnere stilte til start: Ryder Hesjedal (2012), Ivan Basso (2006 og 2010), Alberto Contador (2008) og Damiano Cunego (2004). Adam Hansen stilte med mål om å fullføre sin ellevte Grand Tour på rad.

## Etappene
:*Se også [[Etappene i Giro d'Italia 2015]]*

## Trøyene dag for dag

## Resultater
### Sammenlagt

### Poengkonkurransen

### Klatrekonkurransen

### Ungdomskonkurransen

## Eksterne lenker
* 
* http://www.gazzetta.it/Giroditalia/2015/it/
Tibor Navracsics

**Tibor Navracsics** (født 13. juni 1966 i Veszprém) er en ungarsk jurist og politiker. Han var landets utenriks- og handelsminister fra juni til september 2014. Tidligere var han administrasjons- og justisminister mellom 2010 og 2014. Navracisics er medlem av Fidesz. Han ble i 2014 nominert som Ungarns EU-kommissær i Juncker-kommisjonen, med ansvar for utdannelse, kultur, ungdom og samfunnsengasjement. Kultur- og utdannelseskomiteen Europaparlamentet avviste imidlertid 6. oktober hans kandidatur.
## Referanser
Farmen: sesong 10

Sesong 10 ble innspilt på Li gård på Tangen i Stange kommune i Hedmark. Programleder var Gaute Grøtta Grav. Premieren var 22. september 2014 på TV 2, med 14 opprinnelige deltakere. 1 utfordrer kom inn midtveis i programmet.

Denne sesongen ble den mest sette i programmets historie. Den ble i snitt sett av 906 000, med en seerandel på over 45 %. Finalen ble sett av 1,1 millioner (en seerandel på 53,1 %). 

## Deltakere

* I 2021 vant Daniel Godø 

### Utfordrere

 De utfordrerne som ble fullverdige deltakere av Farmen.

## Uke for uke
 Vinner av tvekamp

### Finaleuka

#### Kvartfinale

#### Semifinale og finale

## Referanser
Grant Gustin

**Thomas Grant Gustin** (født 14. januar 1990 i Norfolk i Virginia) er en amerikansk skuespiller.

## Tidlig liv
Thomas Grant Gustin ble født 14. januar 1990 i Norfolk, Virginia.  Han er sønn av Tina Haney, en pediatrisk sykepleier, og Thomas Gustin, en høyskoleprofessor. I løpet av ungdomsskolen gikk han på Governor's School for the Arts-programmet i Norfolk for musikkteater.  Han gikk også til Hurray Players Incorporated, som er en teaterorganisasjon i Virginia.  I 2008 ble han uteksaminert fra Granby High School og gikk på BFA Music Theatre Program ved Elon University i North Carolina i to år. Han har vært en venn av skuespilleren Chris Wood siden college.

## Privatliv
I januar 2016 begynte Gustin å date Andrea "LA" Thoma etter at de møttes på et middagsselskap. De annonserte forlovelsen sin 29. april 2017 og de giftet seg 15. desember 2018. Deres første barn, en datter, ble født i 2021.

## Karriere
Gustins første kjente filmrolle kom mens han fortsatt gikk på videregående i filmen Rain (2004).  I denne studentfilmen, av regissør/produsent Neil Grochmal, under studiene ved Regent University.  Gustin spiller en ung stum som drømmer om en manns tragiske tap av sin kone i et ran, og deretter krysser veier med mannen, og vekker syner som hjelper mannen å løse mysteriet om hvem som myrdet kona hans.  Grochmal sa at Gustin viste rå talent og regnet med at unggutten ville bli en fremtidig prester innen skuespill.

Grant Gustin spiller hovedrollen som Barry Allen/superhelten The Flash i TV-serien *[[The Flash (TV-serie)|The Flash]]*. Han har også spilt rollen i en gjesterolle i *[[Arrow (TV-serie)|Arrow]]* og *[[Supergirl (TV-serie)|Supergirl]]*, som er serier med handling knyttet til samme univers som *The Flash*. Han er også kjent fra TV-serien *[[Glee]]*, hvor han spilte gjesterollen Sebastian Smythe i flere episoder.Referanser

## Eksterne lenker
*
Tsjekkia under EM i friidrett 2014

Tsjekkia deltok med 42 utøvere under EM i friidrett 2014 som ble arrangert 12.&ndash;17. august 2014 i Zürich. Tsjekkia tok fire medaljer under mesterskapet.

## Medaljevinnere

## Eksterne lenker
*
The Flash (TV-serie)

***The Flash*** er en superhelt-, action- og eventyrserie som gikk på CW fra 2014 til 2023. Serien er skapt av Greg Berlanti, Geoff Johns og Andrew Kreisberg for CW. Grant Gustin spiller hovedrollen som Barry Allen/The Flash. Andre sentrale roller spilles av Candice Patton, Rick Cosnett, Danielle Panabaker, Carlos Valdes, Tom Cavanagh og Jesse L. Martin.

Serien er en spin-off til serien *[[Arrow (TV-serie)|Arrow]]*, og eksisterer i samme «univers». Flere av rollefigurene i *The Flash* har også dukket opp i *Arrow*.

## Handling
Forskeren Barry Allen (Grant Gustin) blir rammet av et lynnedslag mens han befinner seg i et forskningslaboratorium, og havner i koma. Da han ni måneder senere plutselig våkner opp, kan han plutselig bevege seg med lynets hastighet. Serien følger ham mens han venner seg til sine nye superkrefter, begynner å samarbeide med sine kolleger på Star Labs og å utvikle seg til superhelten *The Flash*. Han var imidlertid ikke den eneste som ble rammet av lynet; det viser seg at det finnes flere med overnaturlige krefter.

## Rolleliste
### Hovedroller
* Grant Gustin – Barry Allen/The Flash/ Savitar
* Candice Patton – Iris West
* Rick Cosnett – Eddie Thawne
* Danielle Panabaker – Caitlin Snow
* Carlos Valdes – Cisco Ramon/Vibe/ Reverb/Echo/ Pablo
* Tom Cavanagh – Dr. Harry Wells / Dr. Harrison Wells / Sherloque Wells / Eobard Thawne / H.R. Wells / Harrison 'Nash' Wells / Reverse Flash / Harrison Wells / Herr Wells / H. Lothario Wells / H. Wells / Harrison H.P. Wells / Harrison Orson Wells /Harrison Wolfgang Wells / Pariah / Sonny Wells / Wells 2.0 / Wells the Grey
* Jesse L. Martin – etterforsker Joe West
* Tom Felton – Julian Albert
*Matt Letscher – Eboard Thawne/ Reverse-Flash

## Eksterne lenker
*
Liv Opdal

**Liv Opdal** (født 2. april 1962 i Stavanger) er en norsk cellist. Hun er solocellist i Stavanger Symfoniorkester (SSO) der hun ble ansatt i 1987, og førsteamanuensis i cello ved Universitetet i Stavanger (UiS).

Hun har hatt mange solistoppdrag både innenlands og utenlands. Hun er også en allsidig kammermusiker med interesser som spenner fra barokk- til samtidsmusikk. Hun spiller barokkcello ved siden av moderne. Hun er medlem av Stavanger Barokk og var initiativtager til Stavanger Samtidsensemble, der hun selv er medlem. Hun har vært festivalmusiker ved Kammermusikkfestivalen i Stavanger i flere år, og har også vært festivalmusiker ved Cellolyd, cellofestivalen i Lofoten, hvert år siden den ble etablert i 2012. Det første året urfremførte hun Øyvind Mælands «KOMMEN du vid meg», et stykke skrevet til Liv Opdal.

Opdal har sin musikkutdannelse fra England og Norge. Hun studerte i London med William Pleeth fra hun var 17 til hun var 19 år. Deretter gikk hun på Norges musikkhøgskole med Anne Britt Sævig Årdal og Aage Kvalbein som lærere. 

Hun har gjesteundervist ved Åbo universitet, Det Jyske Musikkonservatorium i Århus, Norges teknisk-naturvitenskapelige universitet i Trondheim, Voksenåsen sommerakademi, De Unges Kammermusikkfestival i Stavanger, Orkester Norden og Ungdomssymfonikerne. Hun underviser også i kammermusikk ved UiS og er gruppeleder i 1B1, som er instituttets kammerorkester.

I 1998 ble hun sammen med Oslo-Filharmonien og Aage Kvalbein tildelt Spellemannprisen 1998 i klassen for samtidsmusikk, for innspillingen av Lasse Thoresens «Illuminations», en konsert for to celli og orkester som inngår på albumet *The Sonic Mind*. Dette stykket har hun også vært med på å fremføre flere steder i Norge og i Kyiv og Paris.

I 2013 mottok hun orkesterstipendet fra Inge Steenslands legat, tildelt av faglig råd i Stavanger Symfoniorkester, på .

Liv Opdal er datter av musikerne og musikkpedagogene Inger-Johanne og Kåre Opdal.
__NOTOC__
## Diskografi
* 1993 «Illuminations» på albumet *The Sonic Mind* med Oslo-Filharmonien og Aage Kvalbein
* 2001 *1–2–3 Happy Happy Happy* med Stavanger Samtidsensemble 
 
## Referanser


## Kilder
* Cellolyd 2014s informasjon om Opdal  Lest 8. oktober 2014
* Anon. (2010) Norwegian Youth Chamber Music Festivals informasjon om Opdal Lest 28. september 2014
* Storhaug, Eldri Espedal (2004) «Profilen: Ærefullt spilleoppdrag i Paris». I: *Stavanger Aftenblad*, 11. juni 2004, s. 36
* Universitetet i Stavangers informasjon om Opdal  Lest 8. oktober 2014

## Eksterne lenker
* «To celli og noe på hjertet» Stavanger symfoniorkester - blogginnlegg 8. mars 2012
Bodø Friidrettsklubb

**Bodø Friidrettsklubb** (stiftet 14. desember 1982) er en friidrettsklubb fra Bodø. 

Bodø Friidrettsklubb ble stiftet i 1982 av de tillitsvalgte som i 1980 hadde arrangert NM i friidrett og i 1981 E-cup semifinale kvinner i friidrett på Aspmyra stadion. Klubbens hjemmebane er Mørkvedlia Idrettspark.

## Eksterne lenker
*
Dimna Idrettslag

**Dimna Idrettslag** (stiftet 3. desember 1974) er en friidrettsklubb fra Ulstein på Sunnmøre.
Klubbens hjemmebane er Høddvoll stadion.

Klubbens mest kjente utøver er Karsten Warholm.

## Eksterne lenker
*
William Baumol

**William Baumol** (født 26. februar 1922 i New York, død 4. mai 2017 samme sted) var en amerikansk samfunnsøkonom. Han var professor ved New York University fra 1971. Fra 1949 til 1992 var han professor ved Princeton University. Baumol har gitt opphav til begrepet Baumol-effekten (også kalt Baumol-syken), som beskriver stigende lønnskostnader til tross for uforandret produktivitet.

## Referanser
En natt forbi

***En natt forbi*** kan sikte til:

* ''En natt forbi'' (album), et album fra 1979
* «En natt forbi (sang)», en sang fra 1976
En natt forbi (sang)

**«En natt forbi»** (engelsk: *Alone, Awake*) er en sang Jan Eggum skrev til Wenche Myhre. Myhre spilte den inn og ga den ut på albumet *[[Wenche (1976)|Wenche]]* i 1976. Eggum spilte den inn selv i 1979 og ga den ut på albumet *[[En natt forbi (album)|En natt forbi]]*.

## Referanser
Simon Hof

**Simon Hof(f)** (født 1634, død 2. oktober 1708 i Trondhjem) var en norsk skolemann og den lengstsittende (48 år) i ledelsen ved Trondheim katedralskole.
## Bakgrunn
__NOTOC__
Han var danskfødt, sønn av Peder Simonsen Hoff (cirka 1595–1647) og Barbara Olesdatter. Faren var fra 1630 til 1640 sogneprest i Blistrup i Helsingør, nord på Sjælland i Danmark.  Etter skolering ved *Frederiksborg lærde skole* ved Frederiksborg slott, studerte Simon teologi og hebraiske språk hos professor Thomas Bang (1600–1661) ved København Universitet. Som losjerende hos Bang var han også lærer for barna i huset. Simon fungerte også som oppnent ved disputaser.  
## Conrektor
Det ble i 1660 meldt om ledig stilling som *conrektor* ved Trondheim katedralskole, og Simon søkte til den danske biskop Erik Bredal (1607–1672) i Nidaros bispedømme, med Bangs anbefalingsbrev vedlagt, og fikk jobben.  Han tok med seg halvbroren  Peder Henriksen Aschani (1645–1748) som ble elev. Ett år efter giftet Simon seg med Karen Nielsdatter Schielderup (1645–død før 1691) som var datter til avdøde *res.kap.* i Vår Frue kirke Niels (1611–1652) og sønnedatter av biskop Peder Jenssøn Schjelderup (1571–1642).

## Rektor
Etter rektor Nils Skyttes død ble det den 22. mars 1667 Simons tur å være rektor, selv om han *ikke* hadde den lovpålagte magistergraden; unntaket ble gitt ham i 1669 og han kunne kalle seg *mag. Hof*. I sin tid som rektor fikk han sentralisert biblioteket til skolens lokaler og satt i gang oppussing av skolehuset (bekostet av nevnte Vår Frue kirke og domkirken). Bybrannen i 1681 gjorde at Simon foreslo et nybygg nærmere Nidarosdomen, men det var ikke før i 1702 at dette ble realisert.  
## Lektor
Han overtok i 1693 stillingen som lektor etter teolog og kartograf Melchior Ramus (1646–1693) fra Aukra. Formelt sett var lektoratet (det faglige ansvar) overordnet rektoratet som mest var administrativ. Rektorjobben ble overtatt svigersønnen Anders Borch som hadde ektet dattera Barbara i 1691, forøvrig samme dag som Simon giftet seg på nytt med borgermester Laurits Brix si datter, ho Birgitte Brix (1673–1742). Simon døde på gården sin, Kvammen i Strinda, som han hadde ervervet seg omkring 1680 og brukt som avlsgård. Enka giftet seg med Simons *conrektor*, han Peder Schjelderup (1663–1737), Hun eide gården til sin død i 1742. I dag er dette Bratsbergsvegen 224 i Bratsberg (Trondheim).

## Referanser
Thomas Bang

:*Se også [[Thomas Bang (Drammen)]], ordfører og advokat

*'Thomas Jensen Bang*' (1600–1661) var en dansk filolog og professor.

Etter skolegang i Assens og Odense studerte han fra 1621 ved [[Københavns Universitet]] hos teologi-professor Hans Rasmussen Brochmann (1597–1638), som ansatte Thomas som lærer til sine barn.  I 1627 reiste Thomas utenlands til Rostock, Franecker og Wittenberg for å lære de østerlandske språk ([[semittiske språk]]), spesielt [[hebraisk]], slik at han fra 1630 fikk jobben som professor i *hebraiske språk* ved Københavns Universitet der han fra 1649 også var [[bibliotekar]] og fikk nye lokaler innvidd i 1657. Fra 1652 hadde han også vært professor i [[teologi]], året før han fikk [[doktorgrad]]. Etter [[Københavns beleiring]] 1658 til 1660 døde han i 1661. Det var Bang som hjalp en ung [[Simon Hof]] å søke på jobben som rektor ved [[Trondheim katedralskole]].

Han var gift med Else Didriksdatter Bartskjær (1614–1675). Blant de seks av fjorten barn som levde til voksen alder, finner vi Kirstine Bang (1635–1699) som ble gift med Oslobispen [[Hans Rosing]]. Ellers var Thomas søskenbarn til biskopen Niels Hansen Bang (1614–1676).

==Verker==
*Thomæ Bangi, [http://www.archive.org/details/ethakedemclumo00bang Coelum orientis et prisci mundi], om bokstavskriften (1657)
*. Om det latinske språk
**Aurora Latinitatis'', en elementær lærebok i latinsk grammatikk for skolebarn

## Referanser
UGÅ

**UGÅ** er en studenfestival i Stavanger.

Arrangementet baseres i all hovedsak på frivillige fra studentmiljøet i Stavanger, som avvikler flere arrangementer i løpet av en uke i mars.

I 2013 ble festivalen arrangert fra 8. til 17. mars, og omfattet over ti konserter, med blant annet Bigbang, Oslo Ess og Rebekka Karijord.
## Eksterne lenker
*